Aalborg Stiftstidende, 1844-08-06
Engelske Blade berettede nylig, at en Portugiserinde i Funchal, paa Øen Madeira, var bleven dømt til Døden fordi hun var gaaet over fra den catholske til den anglicanske Kirke. Lordmajoren i Edinburg henvendte sig desangaaende til den engelske Gesandt i Lissabon, Hr. Howard de Walden, der forelagde Dronningen af Portugal Sagen. Hs. Maj. faldt strax Gesandten i Ordet med den Forsikkring, at den dømtes fuldkomne Benaadning allerede var undertegnet og afsendt til Funchal. Vær overbeviist om, Mylord!" tilføiede Donna Maria da Gloria, at jeg ingensinde vil tillade, at Nogen hertillands forulempes for sine religiense Anskuelser. Samvittighedsfriheden er og skal fremdeles forblive ukrænket i de portugisiske Stater."J 1833 begyndte i Paris, fortæller Götheborgs Handels tidning, en Proces, som endnu ikke er afgjort, imellem Arvingerne efter en i Venedig død Banquier Thierry, der efterlod sine ukjendte Arvinger en Formue af 56 Millioner Francs. Denne Arv eller en stor Deel af den skal nu en Garver i Warberg, C. G. de Flon, hvis Farfader under Gustav 11 Adolph flyttede fra Holland til Sverrig, have Haab om. Han læste i en svensk Avis Beretning om Sagen. Dunkle Minder og en riig venetiansk Kjøbmand ved Navn Thierry, som hans Fader oftere havde omtalt for ham som en nær Slægtning, opvaktes hos ham, og ved Oplysning af gamle Kirkebøger og andre Documenter har han nu bragt det til factisk Vished, at hans Farfader, Gi lius de Flon, var gift med en Frøken Wiert eller Wierdt og at hendes Søster har været gift med en i Venedig bosat Banquier ved Navn Thierry, som er død uden at efterlade sig Livsarvinger. Hr. C. G. de Flon har havt Audients hos Kong Oscar, som har lovet igjennem Legationen i Paris at understøtte hans Fordringer. Formuen bestaaer iblandt Andet af en stor Sæk fuld af Guldstænger, 500,000 Louisd'orer i Contanter, en Pung med Ædelstene og ægte Perler, 6 store Kister fyldte med Sølvmynter, Udbyttet af 2 kostbare Ladninger, som efter Thierrys Død kom til Europa og der for Dødsboets Regning bleve solgte Den franske Regjering har nylig begjært 94,000 Fr. af Kamrene til det astronomiske Observatorium i Paris. Den berømte Arago aflagde ved denne Leilighed en Beretning i Deputeretkammeret, hvorved forekom flere interessante Angivelser om det Standpunct, hvorpaa vor nærværende Kundskab til Stjerneverdenen staaer: Man kjender nu – fortalte han ibl. Andet – Afstanden af den lille, 61de Sjerne i Svanen; den er saa langt fjernet fra Jorden, at dens Lys behøver 10 Aar for at naae til os. Dersom denne Stjerne altsaa pludseligt tilintetgjordes, vilde vi saaledes endnu see den 10 Aar efter dens Undergang, og dog tilbagelægger Lyset 77,000 Lieues i Secunden. Endvidere har man udregnet, at Solens Masse er 355,000 Gange større, end Jordens, eller med andre Ord, at der skal 355,000 Kloder som Jorden til, for at opveie en eneste Sol. Fremdeles har man udfundet, at Atmosphæren paa Planeten Jupiter er underkastet uhyre Forandringer, og at Skyerne der undertiden drive med en Hurtighed af 96 Lieues i Timen. Paa Maanen ere Høiderne af ikke færre end 1093 Bjerge nøiagtig opmaalte, og 12 af dem befundne at være høiere end Montblant, der, som bekjendt, har en Høide af 4800 Me tres. Hvilke Resultater kan man nu ikke først vente sig at en Kikkert, som forstørrer 6000 Gange, saa at Maanebjergene igjennem den ville præsentere sig ligesom Montblant, seet fra Genf.